
משרד המשפטים
הממונה על העמדת מידע לציבור

	ירושלים, י"ב ניסן, תשע"ח 

	28 מרץ , 2018

	בתשובתך נא ציין:

	תיק מס' 75/18


לכבוד










גברת נכבדה, 
הנדון: בקשה לפי חוק חופש המידע, התשנ"ח-1998
(סימוכין: פנייתך מיום 21/2/2018)
בפנייתך שבסימוכין פנית אלינו בשמה של מרשתך, לקבל מסמכים שערכה רשות התאגידים על מכללת סכנין מאז שנת 2017 ועד למועד הגשת הבקשה. 
לאחר בירור בקשתך, הריני להשיבך כדלקמן:

ככלל, עיון בתיק עמותה ספציפי ראוי להתבצע על פי הסדר העיון בתיק עמותה, המוסדר בהוראות סעיף 39 לחוק העמותות, תש"ם-1980 (להלן: "חוק העמותות") ובתקנות שהותקנו מכוחו. 
העיון יכול להיעשות במספר אופנים לפי בחירתך, וכרוך בתשלום אגרה בהתאם לתקנות העמותות (אגרות), תשנ"ח-1998, אשר עלותה כיום בסך של 33 ₪. ניתן להזמין תיק עמותה ישירות לכתובת הדוא"ל של המבקש ולצפות במידע באופן כמעט מידי. פירוט נוסף בדבר דרכי העיון מפורסם באתר רשות התאגידים בקישור להלן -  
http://www.justice.gov.il/Units/RasutHataagidim/units/RashamAmutot/services/Pages/AmutotEmail.aspx.

נוכח תוקפו של חיקוק מחייב אחר המסדיר את גילוי או מסירת המידע, בקשתך נדחית בהתאם להוראת סעיף 20 לחוק חופש המידע, תשנ"ח-1998. 
מעבר לצורך, אציין כי ממידע שנמסר לי על ידי רשות התאגידים, בעמותה הנזכרת בפנייתך מתבצעת ביקורת עומק מטעם רשם העמותות אשר טרם נסתיימה. בהתאם להוראות סעיף 39(ב)(2) לחוק העמותות, על רשם העמותות להעמיד לעיון הציבור, בין היתר, דין וחשבון סופי של בודק חיצוני לפי סעיף 39ג לחוק העמותות, קרי- את ממצאי הבדיקה שנערכה והמסקנות הנובעות ממנה (ר' גם את סע' 39(ה) לחוק העמותות). בהתאם להוראות חוק העמותות, הליך ביקורת העומק המבוצע על ידי הבודק החיצוני הינו חסוי בתיק העמותה, עד לסיום והשלמת פעולת הביקורת שאז מפורסם לעיון הציבור בתיק העמותה הדוח הסופי כאמור, ובו פירוט הממצאים ומסקנות הביקורת.
מידע נוסף על מדיניות הרשם בביקורות עומק ניתן למצוא באתר רשות התאגידים בקישור הבא –  http://www.justice.gov.il/Units/RasutHataagidim/units/RashamAmutot/Service/ProperManagement/Pages/bikoret-omek-amutot.aspx
הנני להודיעך, כי לפי סעיף 17 לחוק, יש בידך לעתור כנגד החלטה זו לבית המשפט לעניינים מנהליים בירושלים. 
                                                                                                                    בכבוד רב,


מיטל כץ, עו"ד

הממונה על העמדת מידע לציבור

